ai4bharat/Pralekha huggingface dataset:
ਰੇਲ ਮੰਤਰਾਲਾ
ਐੱਨਐੱਚਐੱਸਆਰਸੀਐੱਲ ਨੇ ਐੱਮਏਐੱਚਐੱਸਆਰ ਕੌਰੀਡੋਰ ਲਈ ਵਡੋਦਰਾ ਅਤੇ ਅਹਿਮਦਾਬਾਦ ਵਿਚਕਾਰ 28 ਸਟੀਲ ਪੁਲ਼ਾਂ ਅਤੇ 88 ਕਿਲੋਮੀਟਰ ਵਾਇਆਡਕਟ ਲਈ ਤਕਨੀਕੀ ਬੋਲੀ ਖੋਲ੍ਹੀ
ਐੱਨਐੱਚਐੱਸਆਰਸੀਐੱਲ ਨੇ ਐੱਮਏਐੱਚਐੱਸਆਰ ਕੌਰੀਡੋਰ ਲਈ ਵਡੋਦਰਾ ਅਤੇ ਅਹਿਮਦਾਬਾਦ ਵਿਚਕਾਰ 28 ਸਟੀਲ ਪੁਲ਼ਾਂ ਅਤੇ 88 ਕਿਲੋਮੀਟਰ ਵਾਇਆਡਕਟ ਲਈ ਤਕਨੀਕੀ ਬੋਲੀ ਖੋਲ੍ਹੀ ਹੈ।
ਇਸਪਾਤ ਉਦਯੋਗਾਂ ਨੂੰ ਪ੍ਰੋਤਸਾਹਨ ਦੇਣ ਲਈ 70,000 ਮੀਟ੍ਰਿਕ ਟਨ ਇਸਪਾਤ ਦੀ ਮੰਗ ਹੈ।
ਨੈਸ਼ਨਲ ਹਾਈ ਸਪੀਡ ਰੇਲ ਕਾਰਪੋਰੇਸ਼ਨ ਨੇ ਅੱਜ ਦੋ ਪੈਕੇਜਾਂ ਲਈ ਤਕਨੀਕੀ ਬੋਲੀ ਖੋਲ੍ਹੀ ਹੈ। ਇਸ ਵਿੱਚ ਸ਼ਾਮਲ ਹਨ  ਰੇਲਵੇ ਲਾਈਨਾਂ, ਨਦੀਆਂ, ਰਾਜਮਾਰਗਾਂ, ਸੜਕ ਕਰੌਸਿੰਗ ਅਤੇ ਹੋਰ ਢਾਂਚਿਆਂ  ’ਤੇ ਕਰੌਸਿੰਗ ਲਈ 28 ਸਟੀਲ ਪੁਲ਼ਾਂ ਦੀ ਖਰੀਦ ਅਤੇ ਨਿਰਮਾਣ,  ਗੁਜਰਾਤ ਵਿੱਚ ਵਡੋਦਰਾ ਅਤੇ ਅਹਿਮਦਾਬਾਦ ਦਰਮਿਆਨ 88 ਕਿਲੋਮੀਟਰ  ਵਾਇਆਡਕਟ ਦਾ ਡਿਜ਼ਾਈਨ ਅਤੇ ਉਸਾਰੀ ਜਿਸ ਵਿੱਚ ਆਨੰਦ/ਨਦੀਆਦ , 5 ਪੁਲ਼ ਅਤੇ 25 ਕਰੌਸਿੰਗਜ਼ ਦੇ ਐਲੀਵੇਟਿਡ ਐੱਚਐੱਸਆਰ ਸਟੇਸ਼ਨਾਂ ਦੀ ਉਸਾਰੀ ਵੀ ਸ਼ਾਮਲ ਹੈ।
ਹੇਠ ਲਿਖੇ ਬੋਲੀਕਾਰਾਂ ਨੇ ਟੈਂਡਰ ਪ੍ਰਕਿਰਿਆ ਵਿੱਚ ਹਿੱਸਾ ਲਿਆ :
28 ਸਟੀਲ ਪੁਲ਼ਾਂ ਦੀ ਖਰੀਦ ਅਤੇ ਨਿਰਮਾਣ ਲਈ ਬੋਲੀਕਾਰ  :
1) ਟਾਟਾ ਪ੍ਰੋਜੈਕਟ ਲਿਮਿਟਿਡ
2) ਅਫਕਨਜ਼ ਇਨਫ੍ਰਾਸਟ੍ਰਕਚਰ ਲਿਮਿਟਿਡ
3) ਬ੍ਰੇਥਵੇਟ ਐਂਡ ਕੰਪਨੀ ਲਿਮਿਟਿਡ ਕੰਸਟੋਰੀਅਮ
4) ਬ੍ਰਿਜ ਐਂਡ ਰੂਫ ਕੰਪਨੀ  ਲਿਮਿਟਿਡ
5) ਐੱਨਸੀਸੀ ਲਿਮਿਟਿਡ
6) ਜੇਐੱਮਸੀ ਪ੍ਰੋਜੈਕਟਸ  ਲਿਮਿਟਿਡ ਐਂਡ ਰਾਹੀ ਇਨਫ੍ਰਾਟੈੱਕ ਲਿਮਿਟਿਡ
7) ਆਈਐੱਸਜੀਈਸੀ ਹੈਵੀ ਇੰਜਨੀਅਰਿੰਗ ਲਿਮਿਟਿਡ-ਐੱਮ ਐਂਡ ਬੀ ਇੰਜਨੀਅਰਿੰਗ ਲਿਮਿਟਿਡ ਕੰਸਟੋਰੀਅਮ
8) ਲਾਰਸਨ ਐਂਡ ਟੂਬਰੋ-ਆਈਐੱਚਆਈ ਇਨਫ੍ਰਾਸਟ੍ਰਕਚਰ ਸਿਸਟਮਸ ਕੰਸਟੋਰੀਅਮ
ਇਨ੍ਹਾਂ ਵਿੱਚੋਂ ਲੜੀ ਨੰਬਰ 1 ਤੋਂ 7 ਤੱਕ ਭਾਰਤੀ ਕੰਪਨੀਆਂ ਅਤੇ ਲੜੀ ਨੰਬਰ 8 ਭਾਰਤੀ ਅਤੇ ਜਪਾਨੀ ਕੰਪਨੀ ਦਰਮਿਆਨ ਕੰਸਟੋਰੀਅਮ ਹੈ।
88 ਕਿਲੋਮੀਟਰ ਵਾਇਆਡਕਟ ਅਤੇ ਆਨੰਦ/ਨਦੀਆਦ ਸਟੇਸ਼ਨ ਦੇ ਡਿਜ਼ਾਈਨ ਅਤੇ ਨਿਰਮਾਣ ਲਈ ਬੋਲੀਕਾਰ  :
1. ਅਫਕਨਜ਼ ਇਨਫ੍ਰਾਸਟ੍ਰਕਚਰ ਲਿਮਿਟਿਡ-ਆਈਆਰਸੀਓਐੱਨ ਇੰਟਰਨੈਸ਼ਨਲ ਲਿਮਿਟਿਡ-ਜੇਐੱਮਸੀ ਪ੍ਰੋਜੈਕਟ ਇੰਡੀਆ ਲਿਮਿਟਿਡ-ਕੰਸਟੋਰੀਅਮ
2. ਐੱਨਸੀਸੀ ਲਿਮਿਟਿਡ-ਟਾਟਾ ਪ੍ਰੋਜੈਕਟ ਲਿਮਿਟਿਡ-ਜੇ. ਕੁਮਾਰ ਇਨਫ੍ਰਾ ਪ੍ਰੋਜੈਕਟ ਲਿਮਿਟਿਡ-ਐੱਚਐੱਸਆਰ ਕੰਸਟੋਰੀਅਮ
3. ਲਾਰਸਨ ਐਂਡ ਟੂਬਰੋ ਲਿਮਿਟਿਡ
ਸਾਰੇ ਤਿੰਨੋਂ ਬੋਲੀਕਾਰ ਭਾਰਤੀ ਹਨ।
ਅਨੁਮਾਨ ਹੈ ਕਿ 28 ਸਟੀਲ ਪੁਲ਼ਾਂ ਦੇ ਨਿਰਮਾਣ ਲਈ ਲਗਭਗ 70,000 ਮੀਟ੍ਰਿਕ ਟਨ ਇਸਪਾਤ ਦਾ ਉਪਯੋਗ ਕੀਤਾ ਜਾਵੇਗਾ। ਭਾਰਤ ਦੇ ਪਹਿਲੇ ਹਾਈ ਸਪੀਡ ਰੇਲ ਕੌਰੀਡੋਰ ਦੀ ਇੰਨੀ ਵੱਡੀ ਮੰਗ ਨੂੰ ਪੂਰਾ ਕਰਨ ਲਈ ਐੱਨਐੱਚਐੱਸਆਰਸੀਐੱਲ ਨੇ ਪਹਿਲਾਂ ਹੀ ਇਸਪਾਤ ਉਦਯੋਗਾਂ ਨੂੰ ਸੁਚੇਤ ਕਰ ਦਿੱਤਾ ਹੈ।
ਇਨ੍ਹਾਂ ਬੋਲੀਆਂ ਦੇ ਖੁੱਲ੍ਹਣ ਨਾਲ ਤਕਨੀਕੀ ਬੋਲੀ ਕੁੱਲ ਐੱਮਏਐੱਚਐੱਸਆਰ ਅਨੁਕੂਲਤਾ ਦੇ 64 ਫੀਸਦੀ  ਨੂੰ ਕਵਰ ਕਰਦੀ ਹੈ ਜਿਨ੍ਹਾਂ ਵਿੱਚ 12 ਸਟੇਸ਼ਨਾਂ ਵਿੱਚੋਂ ਪੰਜ ਐੱਚਐੱਸਆਰ ਸਟੇਸ਼ਨ  ਸ਼ਾਮਲ ਹਨ ਅਤੇ ਸੂਰਤ ਵਿੱਚ ਇੱਕ ਟਰੇਨ ਡਿਪੂ ਵਿਚਾਰ ਅਧੀਨ ਹੈ। ਇਸ ਹਫ਼ਤੇ ਦੀ ਸ਼ੁਰੂਆਤ ਵਿੱਚ ਐੱਨਐੱਚਐੱਸਆਰਸੀਐੱਲ ਨੇ ਗੁਜਰਾਤ ਦੇ ਵਾਪੀ ਅਤੇ ਵਡੋਦਰਾ ਵਿਚਕਾਰ 237 ਕਿਲੋਮੀਟਰ ਦੀ ਵਾਇਆਡਕਟ ਲਈ ਤਕਨੀਕੀ ਬੋਲੀਆਂ ਖੋਲ੍ਹੀਆਂ ਹਨ ਜਿਸ ਵਿੱਚ 4 ਐਲੀਵੇਟਿਡ ਐੱਚਐੱਸਆਰ ਸਟੇਸ਼ਨ ਅਤੇ ਸੂਰਤ ਵਿੱਚ ਇੱਕ ਟਰੇਨ ਡਿਪੂ ਸ਼ਾਮਲ ਹੈ, ਜਿੱਥੇ ਸੱਤ ਪ੍ਰਮੁੱਖ ਭਾਰਤ ਬੁਨਿਆਦੀ ਢਾਂਚਾ ਕੰਪਨੀਆਂ ਵਾਲੇ ਤਿੰਨੋਂ ਬੋਲੀਕਾਰਾਂ ਨੇ ਹਿੱਸਾ ਲਿਆ ਸੀ।
ਭਾਰਤੀ ਇਸਪਾਤ ਅਤੇ ਸੀਮਿੰਟ ਉਦਯੋਗ ਅਤੇ ਉਨ੍ਹਾਂ ਦੀਆਂ ਸਹਾਇਕ ਸਪਲਾਈ ਚੇਨਾਂ ਨੂੰ ਇਨ੍ਹਾਂ ਟੈਂਡਰਾਂ ਤੋਂ ਵੱਡਾ ਹੁਲਾਰਾ ਮਿਲੇਗਾ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਭਾਰਤ ਵਿੱਚ ਪੇਰੋਲ ਰਿਪੋਰਟਿੰਗ– ਇੱਕ ਰਸਮੀ ਰੋਜ਼ਗਾਰ ਪਰਿਪੇਖ
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂਕਰਨ ਮੰਤਰਾਲੇ ਦੇ ਰਾਸ਼ਟਰੀ ਅੰਕੜਾ ਦਫ਼ਤਰ ਨੇ ਦੇਸ਼ ਦੀ ਰੋਜ਼ਗਾਰ ਪਰਿਪੇਖ  ‘ਤੇ ਇੱਕ ਪ੍ਰੈੱਸ ਨੋਟ ਜਾਰੀ ਕੀਤਾ ਹੈ ਜਿਸ ਵਿੱਚ ਕੁਝ ਆਯਾਮਾਂ ਵਿੱਚ ਪ੍ਰਗਤੀ ਦਾ ਜਾਇਜ਼ਾ ਲੈਣ ਲਈ ਚੋਣਵੀਆਂ ਸਰਕਾਰੀ ਏਜੰਸੀਆਂ ਕੋਲ ਉਪਲੱਬਧ ਪ੍ਰਸ਼ਾਸਨਿਕ ਰਿਕਾਰਡ ਦੇ ਅਧਾਰ ‘ਤੇ ਸਤੰਬਰ, 2017 ਤੋਂ ਜੂਨ, 2019 ਦੀ ਅਵਧੀ ਨੂੰ ਕਵਰ ਕੀਤਾ ਗਿਆ ਹੈ’ ਵਿਸਤ੍ਰਿਤ ਪ੍ਰੈੱਸ ਨੋਟ ਨੱਥੀ ਹੈ।
ਰੋਜ਼ਗਾਰ ਪਰਿਪੇਖ  ਨਾਲ ਸਬੰਧਿਤ ਵਿਸਤ੍ਰਿਤ ਨੋਟ ਤੱਕ ਪਹੁੰਚਣ ਲਈ ਇੱਥੇ ਕਲਿੱਕ ਕਰੋ
ਪ੍ਰਧਾਨ ਮੰਤਰੀ ਦਫਤਰ
ਗੈਸ ਦੀਆਂ ਕੀਮਤਾਂ ਵਿੱਚ ਕਟੌਤੀ ਹੋਣ ਨਾਲ ਸਾਡੀਆਂ ਭੈਣਾਂ ਦਾ ਜੀਵਨ ਹੋਰ ਅਸਾਨ ਹੋਵੇਗਾ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ ਨੇ ਸਾਰੇ ਐੱਲਪੀਜੀ ਉਪਭੋਗਤਾਵਾਂ  ਦੇ ਲਈ ਐੱਲਪੀਜੀ ਸਿਲੰਡਰ ਦੀ ਕੀਮਤ 200 ਰੁਪਏ ਪ੍ਰਤੀ ਸਿਲੰਡਰ ਘੱਟ ਕਰਨ ਦਾ ਸਾਹਸੀ ਕਦਮ ਉਠਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਰੇ ਐੱਲਪੀਜੀ ਉਪਭੋਗਤਾਵਾਂ  ਯਾਨੀ 33 ਕਰੋੜ ਗੈਸ ਕਨੈਕਸ਼ਨਾਂ ਦੇ ਲਈ ਐੱਲਪੀਜੀ ਸਿਲੰਡਰ ਦੀ ਕੀਮਤ 200 ਰੁਪਏ ਪ੍ਰਤੀ ਸਿਲੰਡਰ ਘੱਟ ਕਰਨ ਦਾ ਨਿਰਣਾ ਲਿਆ ਹੈ।
ਸ਼੍ਰੀ ਮੋਦੀ ਨੇ ਕਿਹਾ ਕਿ ਰਕਸ਼ਾ ਬੰਧਨ  ਦਾ ਪੁਰਬ ਸਾਡੇ ਪਰਿਵਾਰ ਵਿੱਚ ਖੁਸ਼ੀਆਂ ਵਧਾਉਣ ਦਾ ਦਿਨ ਹੁੰਦਾ ਹੈ।
ਪੀਐੱਮ ਉੱਜਵਲਾ ਯੋਜਨਾ  ਦੇ ਉਪਭੋਗਤਾਵਾਂ ਨੂੰ ਉਨ੍ਹਾਂ ਦੇ ਖਾਤਿਆਂ ਵਿੱਚ 200 ਰੁਪਏ ਪ੍ਰਤੀ ਸਿਲੰਡਰ ਦੀ ਸਬਸਿਡੀ ਮਿਲਦੀ ਰਹੇਗੀ।
ਸਰਕਾਰ ਨੇ 75 ਲੱਖ ਅਤਿਰਿਕਤ ਪੀਐੱਮ ਉੱਜਵਲਾ ਕਨੈਕਸ਼ਨਾਂ  ਨੂੰ ਭੀ ਮਨਜ਼ੂਰੀ ਦੇ ਦਿੱਤੀ ਹੈ, ਜਿਸ ਨਾਲ ਪੀਐੱਮ ਉੱਜਵਲਾ ਯੋਜਨਾ  ਲਾਭਾਰਥੀਆਂ ਦੀ ਕੁੱਲ ਸੰਖਿਆ 10.35 ਕਰੋੜ ਹੋ ਜਾਵੇਗੀ।
ਕੇਂਦਰੀ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰੀ, ਸ਼੍ਰੀ ਹਰਦੀਪ ਸਿੰਘ ਪੁਰੀ ਦੇ ਐਕਸ ਥ੍ਰੈੱਡਸ  ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ;
“ਰਕਸ਼ਾ ਬੰਧਨ  ਦਾ ਪੁਰਬ ਆਪਣੇ ਪਰਿਵਾਰ ਵਿੱਚ ਖੁਸ਼ੀਆਂ ਵਧਾਉਣ ਦਾ ਦਿਨ ਹੁੰਦਾ ਹੈ। ਗੈਸ ਦੀਆਂ ਕੀਮਤਾਂ ਵਿੱਚ ਕਟੌਤੀ ਹੋਣ ਨਾਲ ਮੇਰੇ ਪਰਿਵਾਰ ਦੀਆਂ ਭੈਣਾਂ ਦੀ ਸਹੂਲਤ ਵਧੇਗੀ ਅਤੇ ਉਨ੍ਹਾਂ ਦਾ ਜੀਵਨ ਹੋਰ ਅਸਾਨ ਹੋਵੇਗਾ। ਮੇਰੀ ਹਰ ਭੈਣ ਖੁਸ਼ ਰਹੇ, ਸਵਸਥ  ਰਹੇ, ਸੁਖੀ ਰਹੇ, ਈਸ਼ਵਰ ਤੋਂ ਇਹੀ ਕਾਮਨਾ ਹੈ।”
ਵਿਸਤ੍ਰਿਤ ਵੇਰਵਾ ਇੱਥੇ ਦੇਖਿਆ ਜਾ ਸਕਦਾ ਹੈ:
https://pib.gov.in/PressReleasePage.aspx?PRID=1953241
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਲਫਾਬੇਟ ਇੰਕ ਅਤੇ ਗੂਗਲ ਦੇ ਸੀਈਓ, ਸ਼੍ਰੀ ਸੁੰਦਰ ਪਿਚਾਈ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ 23 ਜੂਨ, 2023 ਨੂੰ ਵਾਸ਼ਿੰਗਟਨ ਡੀਸੀ ਵਿੱਚ ਅਲਫਾਬੇਟ ਇੰਕ ਅਤੇ ਗੂਗਲ ਦੇ ਸੀਈਓ, ਸ਼੍ਰੀ ਸੁੰਦਰ ਪਿਚਾਈ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਪਿਚਾਈ ਨੂੰ ਆਰਟੀਫਿਸ਼ੀਅਲ ਇੰਟੈਲੀਜੈਂਸ ; ਫਿਨਟੈੱਕ: ਸਾਈਬਰ ਸੁਰੱਖਿਆ ਉਤਪਾਦ ਤੇ ਸੇਵਾਵਾਂ ਦੇ ਨਾਲ ਹੀ ਭਾਰਤ ਵਿੱਚ ਮੋਬਾਈਲ ਡਿਵਾਈਸ ਨਿਰਮਾਣ ਦੇ ਖੇਤਰ ਵਿੱਚ ਸਹਿਯੋਗ ਦੇ ਹੋਰ ਰਸਤੇ ਤਲਾਸ਼ਣ ਦੇ ਲਈ ਸੱਦਾ ਦਿੱਤਾ।
ਪ੍ਰਧਾਨ ਮੰਤਰੀ ਅਤੇ ਸ਼੍ਰੀ ਪਿਚਾਈ ਨੇ ਰਿਸਰਚ ਤੇ ਵਿਕਾਸ ਅਤੇ ਕੌਸ਼ਲ ਵਿਕਾਸ ਨੂੰ ਪ੍ਰੋਤਸਾਹਨ ਦੇਣ ਦੇ ਲਈ ਭਾਰਤ ਵਿੱਚ ਗੂਗਲ ਅਤੇ ਅਕਾਦਮਿਕ ਸੰਸਥਾਵਾਂ ਦਰਮਿਆਨ ਸਹਿਯੋਗ ‘ਤੇ ਵੀ ਚਰਚਾ ਕੀਤੀ।
ਗ੍ਰਹਿ ਮੰਤਰਾਲਾ
ਸੁਤੰਤਰਤਾ ਦਿਵਸ, 2022 ਦੇ ਅਵਸਰ ‘ਤੇ 1,082 ਕਰਮਚਾਰੀ ਪੁਲਿਸ ਮੈਡਲ ਨਾਲ ਸਨਮਾਨਿਤ
ਸੁਤੰਤਰਤਾ ਦਿਵਸ, 2022 ਦੇ ਅਵਸਰ ‘ਤੇ ਕੁੱਲ 1,082 ਕਰਮਚਾਰੀਆਂ ਨੂੰ ਪੁਲਿਸ ਮੈਡਲ ਨਾਲ ਸਨਮਾਨਿਤ ਕੀਤਾ ਗਿਆ ਹੈ। ਵਿਸਤ੍ਰਿਤ ਵੇਰਵਾ ਇਸ ਪ੍ਰਕਾਰ ਹੈ:
ਵੀਰਤਾ ਮੈਡਲ
|
|
ਮੈਡਲਾਂ ਦੇ ਨਾਮ
|
|
ਪ੍ਰਦਾਨ ਕੀਤੇ ਗਏ ਮੈਡਲਾਂ ਦੀ ਸੰਖਿਆ
|
|
ਵੀਰਤਾ ਦੇ ਲਈ ਪੁਲਿਸ ਮੈਡਲ 
|
|
347
ਸੇਵਾ ਮੈਡਲ
|
|
ਮੈਡਲਾਂ ਦੇ ਨਾਮ
|
|
ਪ੍ਰਦਾਨ ਕੀਤੇ ਗਏ ਮੈਡਲਾਂ ਦੀ ਸੰਖਿਆ
|
|
ਵਿਸ਼ਿਸ਼ਟ ਸੇਵਾ ਦੇ ਲਈ ਰਾਸ਼ਟਰਪਤੀ ਦਾ ਪੁਲਿਸ ਮੈਡਲ 
|
|
87
|
|
ਸ਼ਲਾਘਾਯੋਗ ਸੇਵਾ ਦੇ ਲਈ ਪੁਲਿਸ ਮੈਡਲ 
|
|
648
347 ਵੀਰਤਾ ਪੁਰਸਕਾਰਾਂ ਵਿੱਚੋਂ ਜ਼ਿਆਦਾਤਰ, 204 ਕਰਮਚਾਰੀਆਂ ਨੂੰ ਜੰਮੂ ਅਤੇ ਕਸ਼ਮੀਰ ਖੇਤਰ ਵਿੱਚ ਉਨ੍ਹਾਂ ਦੀ ਵੀਰਤਾ ਦੇ ਲਈ ਸਨਮਾਨਿਤ ਕੀਤਾ ਜਾ ਰਿਹਾ ਹੈ। 80 ਕਰਮਚਾਰੀਆਂ ਨੂੰ ਵਾਮਪੰਥੀ ਉਗ੍ਰਵਾਦ ਪ੍ਰਭਾਵਿਤ ਖੇਤਰਾਂ ਵਿੱਚ ਵੀਰਤਾਪੂਰਨ ਕਾਰਵਾਈ ਦੇ ਲਈ ਅਤੇ 14 ਕਰਮਚਾਰੀਆਂ ਨੂੰ ਉੱਤਰ-ਪੂਰਬ ਖੇਤਰ ਵਿੱਚ ਵੀਰਤਾਪੂਰਨ ਕਾਰਵਾਈ ਦੇ ਲਈ ਸਨਮਾਨਿਤ ਕੀਤਾ ਜਾ ਰਿਹਾ ਹੈ। ਵੀਰਤਾ ਪੁਰਸਕਾਰ ਪ੍ਰਾਪਤ ਕਰਨ ਵਾਲੇ ਕਰਮਚਾਰੀਆਂ ਵਿੱਚ ਸੀਆਰਪੀਐੱਫ ਤੋਂ 109, ਜੰਮੂ-ਕਸ਼ਮੀਰ ਪੁਲਿਸ ਤੋਂ 108, ਬੀਐੱਸਐੱਫ ਤੋਂ 19, ਮਹਾਰਾਸ਼ਟਰ ਤੋਂ 42, ਛੱਤੀਸਗੜ੍ਹ ਤੋਂ 15 ਅਤੇ ਬਾਕੀ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਅਤੇ ਸੀਏਪੀਐੱਫ ਤੋਂ ਹਨ।
ਪੁਰਸਕਾਰ ਜੇਤੂਆਂ ਦੀ ਸੂਚੀ ਦਾ ਵੇਰਵਾ ਹੇਠਾਂ ਦਿੱਤਾ ਗਿਆ ਹੈ:
|
|
ਕ੍ਰਮ. ਨੰ.
|
|
ਵਿਸ਼ਾ
|
|
ਵਿਅਕਤੀਆਂ ਦੀ ਸੰਖਿਆ
|
|
ਸੂਚੀ
|
|
1
|
|
ਵੀਰਤਾ ਦੇ ਲਈ ਪੁਲਿਸ ਮੈਡਲ 
|
|
347
|
|
ਸੂਚੀ-I
|
|
2
|
|
ਵਿਸ਼ਿਸ਼ਟ ਸੇਵਾ ਦੇ ਲਈ ਰਾਸ਼ਟਰਪਤੀ ਦਾ ਪੁਲਿਸ ਮੈਡਲ
|
|
87
|
|
ਸੂਚੀ-II
|
|
3
|
|
ਸ਼ਲਾਘਾਯੋਗ ਸੇਵਾ ਦੇ ਲਈ ਪੁਲਿਸ ਮੈਡਲ
|
|
648
|
|
ਸੂਚੀ-III
|
|
4
|
|
ਪੁਲਿਸ ਕਰਮਚਾਰੀਆਂ ਵਿੱਚ ਮੈਡਲ ਜੇਤੂਆਂ ਦੀ ਰਾਜਵਾਰ/ਬਲਵਾਰ ਸੂਚੀ
|
|
ਸੂਚੀ ਦੇ ਅਨੁਸਾਰ
|
|
ਸੂਚੀ-IV
ਸੂਚੀ- I ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ
ਸੂਚੀ- II ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ
ਸੂਚੀ- III ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ
ਸੂਚੀ- IV ਦੇਖਣ ਦੇ ਲਈ ਇੱਥੇ ਕਲਿੱਕ ਕਰੋ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 77ਵੇਂ ਸੁਤੰਤਰਤਾ ਦਿਵਸ ’ਤੇ ਦੇਸ਼ ਦੀ ਕਿਸਮਤ ਬਦਲਣ ਦੇ ਪ੍ਰਯਾਸਾਂ ਦੇ ਲਈ ਨਰਸਾਂ, ਡਾਕਟਰਾਂ ਅਤੇ ਹੋਰ ਲੋਕਾਂ ਦੀ ਸ਼ਲਾਘਾ ਕੀਤੀ
ਨਵੀਂ ਦਿੱਲੀ ਵਿੱਚ ਸੁਤੰਤਰਤਾ ਦਿਵਸ ਸਮਾਰੋਹ ਦੇ ਹਿੱਸੇ ਦੇ ਰੂਪ ਵਿੱਚ, ਦੇਸ਼ ਭਰ ਤੋਂ 50 ਨਰਸਾਂ ਨੂੰ ਉਨ੍ਹਾਂ ਦੇ ਪਰਿਵਾਰ ਦੇ ਮੈਂਬਰਾਂ ਦੇ ਨਾਲ ਲਾਲ ਕਿਲੇ ਦੀ ਫ਼ਸੀਲ ਤੋਂ ਸਮਾਰੋਹ ਵਿੱਚ ਹਿੱਸਾ ਲੈਣ ਅਤੇ ਦੇਖਣ ਲਈ ਵਿਸ਼ੇਸ਼ ਮਹਿਮਾਨ ਦੇ ਰੂਪ ਵਿੱਚ ਸੱਦਾ ਦਿੱਤਾ ਗਿਆ ਸੀ। ਇਨ੍ਹਾਂ ਵਿਸ਼ੇਸ਼ ਮਹਿਮਾਨਾਂ ਵਿੱਚ ਸਰਪੰਚਾਂ, ਅਧਿਆਪਕਾਂ, ਕਿਸਾਨਾਂ ਅਤੇ ਮਛੇਰਿਆਂ ਤੋਂ ਲੈ ਕੇ ਜੀਵਨ ਦੇ ਵਿਭਿੰਨ ਖੇਤਰਾਂ ਦੇ 1800 ਵਿਸ਼ੇਸ਼ ਮਹਿਮਾਨ ਸ਼ਾਮਲ ਸਨ।
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ ਦਾ ਭਾਗ  ਬਦਲਣ ਦੇ ਪ੍ਰਯਾਸਾਂ ਦੇ ਲਈ ਨਰਸਾਂ, ਡਾਕਟਰਾਂ ਅਤੇ ਹੋਰ ਲੋਕਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਕਿਹਾ ਕਿ ਕੋਵਿਡ ਨੇ ਸਾਨੂੰ ਸਿਖਾਇਆ ਹੈ ਕਿ ਮਾਨਵ ਕੇਂਦ੍ਰਿਤ ਦ੍ਰਿਸ਼ਟੀਕੋਣ ਦੇ ਬਿਨਾ ਦੁਨੀਆ ਦਾ ਵਿਕਾਸ ਸੰਭਵ ਨਹੀਂ ਹੈ।
ਦੇਸ਼ ਦੀ ਯੂਨੀਵਰਸਲ ਹੈਲਥ ਕਵਰੇਜ ਵਿੱਚ ਸੁਧਾਰ ਦੇ ਲਈ ਸਰਕਾਰ ਦੇ ਪ੍ਰਯਾਸਾਂ ਦੀ ਸ਼ਲਾਘਾ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ ਕਿ ਸਰਕਾਰ ਨੇ ਆਯੁਸ਼ਮਾਨ ਭਾਰਤ  ਵਿੱਚ 70,000 ਕਰੋੜ ਰੁਪਏ ਦਾ ਨਿਵੇਸ਼ ਕੀਤਾ ਹੈ, ਜੋ ਬੀਪੀਐੱਲ ਪਰਿਵਾਰਾਂ ਨੂੰ 5 ਲੱਖ ਰੁਪਏ ਦੀ ਸਲਾਨਾ ਹੈਲਥ ਗਰੰਟੀ ਪ੍ਰਦਾਨ ਕਰਦਾ ਹੈ।
ਇਸ ਅਵਸਰ ’ਤੇ ਰਾਸ਼ਟਰ ਨੂੰ ਸੰਬੋਧਨ ਕਰਦੇ ਹੋਏ, ਉਨ੍ਹਾਂ ਨੇ 200 ਕਰੋੜ ਤੋਂ ਅਧਿਕ ਕੋਵਿਡ ਟੀਕਾਕਰਣ ਦੀ ਜ਼ਿਕਰਯੋਗ ਉਪਲਬਧੀ ਪ੍ਰਾਪਤ ਕਰਨ ਵਿੱਚ ਹੈਲਥ ਵਰਕਰਾਂ , ਵਿਸ਼ੇਸ਼ ਤੌਰ ’ਤੇ ਆਂਗਣਵਾੜੀ ਵਰਕਰਾਂ ਅਤੇ ਆਸ਼ਾ ਵਰਕਰਾਂ ਦੇ ਸਮਰਪਣ ਅਤੇ ਲਗਾਤਾਰ ਪ੍ਰਯਾਸਾਂ ਦੇ ਲਈ ਉਨ੍ਹਾਂ ਦੇ ਮਿਸਾਲੀ ਯੋਗਦਾਨ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਇਹ ਭੀ ਕਿਹਾ, “ਕੋਵਿਡ ਦੇ ਦੌਰਾਨ ਅਤੇ ਉਸ ਦੇ ਬਾਅਦ ਭਾਰਤ ਨੇ ਜੋ ਦੁਨੀਆ ਦੀ ਮਦਦ ਕੀਤੀ, ਉਸ ਨੇ ਭਾਰਤ ਨੂੰ ਦੁਨੀਆ ਦੇ ਲਈ ਇੱਕ ਮਿੱਤਰ ਦੇ ਰੂਪ ਵਿੱਚ ਸਥਾਪਿਤ ਕੀਤਾ ਹੈ।”
ਇੱਕ ਪ੍ਰਿਥਵੀ, ਇੱਕ ਸਿਹਤ ਅਤੇ ਇੱਕ ਭਵਿੱਖ ਦੇ ਦ੍ਰਿਸ਼ਟੀਕੋਣ ਨੂੰ ਉਜਾਗਰ ਕਰਦੇ ਹੋਏ ਉਨ੍ਹਾਂ ਨੇ ਕਿਹਾ, “ਜਨ ਔਸ਼ਧੀ ਕੇਂਦਰਾਂ ਨੇ 20,000 ਕਰੋੜ ਰੁਪਏ ਦੀ ਬੱਚਤ ਕਰਕੇ ਦੇਸ਼ ਦੇ ਮੱਧ ਵਰਗ ਨੂੰ ਨਵੀਂ ਤਾਕਤ ਦਿੱਤੀ ਹੈ। ਉਨ੍ਹਾਂ ਨੇ ਇਸ ਬਾਤ ਦੀ ਪੁਸ਼ਟੀ ਕਰਦੇ ਹੋਏ ਕਿਹਾ ਕਿ ਦੇਸ਼ ਆਉਣ ਵਾਲੇ ਦਿਨਾਂ ਵਿੱਚ ਜਨ ਔਸ਼ਧੀ ਕੇਂਦਰਾਂ ਦੀ ਮੌਜੂਦਾ ਸੰਖਿਆ 10000 ਤੋਂ ਵਧਾ ਕੇ 25,000 ਕੇਂਦਰ ਕਰਨ ਦੇ ਲਕਸ਼ ਦੀ ਦਿਸ਼ਾ ਵਿੱਚ ਕੰਮ ਕਰਨ ਜਾ ਰਿਹਾ ਹੈ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਰਾਜਸਥਾਨ ਵਿੱਚ; ਰਾਜ ਭਵਨ ਜੈਪੁਰ ਵਿੱਚ ਸੰਵਿਧਾਨ ਉਦਯਾਨ ਦਾ ਉਦਘਾਟਨ ਕੀਤਾ; ਰਾਜਸਥਾਨ ਵਿੱਚ ਸੌਰ ਊਰਜਾ ਖੇਤਰਾਂ ਲਈ ਟ੍ਰਾਂਸਮਿਸ਼ਨ ਪ੍ਰਣਾਲੀ ਦਾ ਵਰਚੁਅਲੀ ਉਦਘਾਟਨ ਕੀਤਾ ਅਤੇ 1000 ਮੈਗਾਵਾਟ ਦੇ ਬੀਕਾਨੇਰ ਸੌਰ ਊਰਜਾ ਪ੍ਰੋਜੈਕਟ ਦਾ ਨੀਂਹ ਪੱਥਰ ਰੱਖਿਆ
ਭਾਰਤ ਦੇ ਰਾਸ਼ਟਰਪਤੀ ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਰਾਜ ਭਵਨ, ਜੈਪੁਰ ਵਿਖੇ ਸੰਵਿਧਾਨ ਉਦਯਾਨ, ਮਯੂਰ ਸਤੰਭ, ਰਾਸ਼ਟਰੀ ਫਲੈਗ ਪੋਸਟ, ਮਹਾਤਮਾ ਗਾਂਧੀ ਅਤੇ ਮਹਾਰਾਣਾ ਪ੍ਰਤਾਪ ਦੇ ਬੁੱਤਾਂ ਦਾ ਉਦਘਾਟਨ ਕੀਤਾ। ਇਸ ਮੌਕੇ 'ਤੇ, ਉਨ੍ਹਾਂ ਨੇ ਰਾਜਸਥਾਨ ਵਿੱਚ ਸੋਲਰ ਐਨਰਜੀ ਜ਼ੋਨਾਂ ਲਈ ਟਰਾਂਸਮਿਸ਼ਨ ਪ੍ਰਣਾਲੀ ਦਾ ਵਰਚੁਅਲ ਰੂਪ ਵਿੱਚ ਉਦਘਾਟਨ ਕੀਤਾ ਅਤੇ ਐੱਸਜੇਵੀਐੱਨ ਲਿਮਿਟਿਡ ਦੇ 1000 ਮੈਗਾਵਾਟ ਬੀਕਾਨੇਰ ਸੋਲਰ ਪਾਵਰ ਪ੍ਰੋਜੈਕਟ ਦਾ ਨੀਂਹ ਪੱਥਰ ਰੱਖਿਆ।
ਇਸ ਮੌਕੇ ਬੋਲਦਿਆਂ ਰਾਸ਼ਟਰਪਤੀ ਨੇ ਕਿਹਾ ਕਿ ਸਾਡਾ ਲੋਕਤੰਤਰ ਜੀਵੰਤ ਹੈ ਅਤੇ ਦੁਨੀਆ ਦਾ ਸਭ ਤੋਂ ਵੱਡਾ ਲੋਕਤੰਤਰ ਹੈ। ਸਾਡਾ ਸੰਵਿਧਾਨ ਇਸ ਮਹਾਨ ਲੋਕਤੰਤਰ ਦੀ ਬੁਨਿਆਦ ਹੈ। ਉਨ੍ਹਾਂ ਕਿਹਾ ਕਿ ਇਸ ਸਮਾਗਮ ਵਿੱਚ ਸ਼ਿਰਕਤ ਕਰਕੇ ਉਨ੍ਹਾਂ ਨੂੰ ਸੰਵਿਧਾਨ ਨਿਰਮਾਤਾਵਾਂ ਨੂੰ ਸ਼ਰਧਾਂਜਲੀ ਭੇਂਟ ਕਰਨ ਦਾ ਮੌਕਾ ਮਿਲਿਆ ਹੈ। ਉਨ੍ਹਾਂ ਨੇ ਰਾਸ਼ਟਰ ਦੀ ਤਰਫੋਂ ਭਾਰਤ ਦੇ ਸੰਵਿਧਾਨ ਦੇ ਨਿਰਮਾਤਾਵਾਂ ਨੂੰ ਅਰਪਿਤ ਇਨ੍ਹਾਂ ਐਪਸ ਵਾਈ ਲੈਣਾ ਪੜ੍ਹ ਕੋਈ ਲੋੜ ਨੀ ਵਾਧੂ ਤਤਕਰਾ ਬਣਾਈਏ youtube youtube ਕੀਤੀ।
ਰਾਸ਼ਟਰਪਤੀ ਨੇ ਸੰਵਿਧਾਨ ਨਿਰਮਾਣ ਦੇ ਤਿੰਨ ਸਾਲਾਂ ਦੇ ਇਤਿਹਾਸਕ ਸਫ਼ਰ ਨੂੰ ਕਲਾਤਮਕ ਢੰਗ ਨਾਲ ਦਰਸਾਉਣ ਲਈ ਕਲਾਕਾਰਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਕਿਹਾ ਕਿ ਸਾਡੇ ਆਧੁਨਿਕ ਇਤਿਹਾਸ ਦਾ ਇੱਕ ਵੱਡਾ ਅਧਿਆਏ ਸੰਵਿਧਾਨ ਉਦਯਨ ਵਿਖੇ ਸ਼ਾਨਦਾਰ ਚਿੱਤਰਕਾਰੀਆਂ, ਮੂਰਤੀਆਂ ਅਤੇ ਹੋਰ ਕਲਾਕ੍ਰਿਤੀਆਂ ਰਾਹੀਂ ਪੇਸ਼ ਕੀਤਾ ਗਿਆ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਸਾਡੇ ਸੰਵਿਧਾਨ ਨਿਰਮਾਤਾਵਾਂ ਨੇ ਸਮਾਜ ਦੇ ਹਰੇਕ ਵਰਗ ਪ੍ਰਤੀ ਸੰਵੇਦਨਸ਼ੀਲਤਾ ਅਤੇ ਲੋਕਤੰਤਰ ਦੇ ਹਰ ਪੱਧਰ ਅਤੇ ਪ੍ਰਸ਼ਾਸਨ ਦੇ ਹਰ ਪਹਿਲੂ ਪ੍ਰਤੀ ਜਾਗਰੂਕਤਾ ਦੇ ਨਾਲ ਇੱਕ ਵਿਆਪਕ ਸੰਵਿਧਾਨ ਦੀ ਰਚਨਾ ਕੀਤੀ। ਸਾਡੇ ਦੂਰਦਰਸ਼ੀ ਸੰਵਿਧਾਨ ਨਿਰਮਾਤਾਵਾਂ ਕੋਲ ਭਵਿੱਖ ਦੀਆਂ ਪੀੜ੍ਹੀਆਂ ਦੀਆਂ ਜ਼ਰੂਰਤਾਂ ਅਨੁਸਾਰ ਪ੍ਰਣਾਲੀਆਂ ਬਣਾਉਣ ਦੇ ਅਧਿਕਾਰਾਂ ਬਾਰੇ ਸੋਚਣ ਦੀ ਸਪਸ਼ਟਤਾ ਸੀ। ਇਸ ਲਈ ਸੰਵਿਧਾਨਕ ਸੋਧ ਦੇ ਉਪਬੰਧ ਵੀ ਸੰਵਿਧਾਨ ਵਿੱਚ ਹੀ ਸ਼ਾਮਲ ਕੀਤੇ ਗਏ ਸਨ। ਹੁਣ ਤੱਕ ਕੁੱਲ 105 ਸੋਧਾਂ ਕੀਤੀਆਂ ਜਾ ਚੁੱਕੀਆਂ ਹਨ। ਇਸ ਤਰ੍ਹਾਂ, ਸਾਡਾ ਸੰਵਿਧਾਨ ਇੱਕ ਜਿਉਂਦਾ ਜਾਗਦਾ ਦਸਤਾਵੇਜ਼ ਹੈ, ਜੋ ਸਮੇਂ ਦੇ ਨਾਲ ਲੋਕਾਂ ਦੀਆਂ ਬਦਲਦੀਆਂ ਉਮੀਦਾਂ ਅਤੇ ਆਕਾਂਖਿਆਵਾਂ ਨੂੰ ਅਪਣਾਉਣ ਅਤੇ ਸ਼ਾਮਲ ਕਰਨ ਲਈ ਪੂਰੀ ਤਰ੍ਹਾਂ ਸਮਰੱਥ ਹੈ।
ਰਾਸ਼ਟਰਪਤੀ ਦੇ ਭਾਸ਼ਣ ਨੂੰ ਦੇਖਣ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ
ਟੈਕਸਟਾਈਲ ਮੰਤਰਾਲਾ
ਕੇਂਦਰ ਨੇ ਮਾਰਕੀਟਿੰਗ ਪ੍ਰੋਗਰਾਮਾਂ ਵਿੱਚ ਹੈਂਡੀਕ੍ਰਾਫਟ ਕਾਰੀਗਰਾਂ ਦੇ ਹਿੱਸਾ ਲੈਣ ਦੇ ਲਈ ਔਨਲਾਈਨ ਪੋਰਟਲ ਸ਼ੁਰੂ ਕੀਤਾ
ਸਾਰੇ ਕਾਰੀਗਰਾਂ ਨੂੰ ਬਰਾਬਰ, ਨਿਰਪੱਖ ਅਤੇ ਪਾਰਦਰਸ਼ੀ ਅਵਸਰ ਪ੍ਰਦਾਨ ਕਰਨ ਦੇ ਲਈ ਔਨਲਾਈਨ ਪ੍ਰਕਿਰਿਆ ਸ਼ੁਰੂ ਕੀਤੀ ਗਈ ਹੈ
ਡਿਵੈਲਪਮੈਂਟ ਕਮਿਸ਼ਨਰ  ਦੇ ਦਫਤਰ ਨੇ ਔਨਲਾਈਨ ਪੋਰਟਲ ਦੇ ਮਾਧਿਅਮ ਨਾਲ ਮਾਰਕੀਟਿੰਗ ਪ੍ਰੋਗਰਾਮਾਂ ਵਿੱਚ ਹਿੱਸਾ ਲੈਣ ਦੇ ਲਈ ਐਪਲੀਕੇਸ਼ਨਾਂ ਸ਼ਾਮਲ ਕਰਨ ਦੀ ਪ੍ਰਕਿਰਿਆ ਸ਼ੁਰੂ ਕਰ ਦਿੱਤੀ ਹੈ। ਇਹ ਹੈਂਡੀਕ੍ਰਾਫਟ ਕਾਰੀਗਰਾਂ ਨੂੰ ਪੂਰੀ ਤਰ੍ਹਾਂ ਨਾਲ ਡਿਜੀਟਲ ਮਾਰਕੀਟਿੰਗ ਮੰਚ ਪ੍ਰਦਾਨ ਕਰਦਾ ਹੈ।
ਕਾਰੀਗਰਾਂ ਨੂੰ ਉਨ੍ਹਾਂ ਦੇ ਉਤਪਾਦ ਵੇਚਣ ਵਿੱਚ ਸਹਾਇਤਾ ਕਰਨ ਦੇ ਉੱਦੇਸ਼ ਨਾਲ ਦੇਸ਼ ਦੇ ਵਿਭਿੰਨ ਹਿੱਸਿਆਂ ਵਿੱਚ ਹਰ ਸਾਲ ਲਗਭਗ 200 ਘਰੇਲੂ ਮਾਰਕੀਟਿੰਗ ਪ੍ਰੋਗਰਾਮ ਆਯੋਜਿਤ ਕੀਤੇ ਜਾਂਦੇ ਹਨ। ਇਸ ਵਿੱਚ ਬਿਨਾ ਕਿਸੇ ਮਨੁੱਖੀ ਦਖ਼ਲਅੰਦਾਜ਼ੀ ਦੇ ਆਵੇਦਨ ਤੋਂ ਲੈ ਕੇ ਸਿਲੈਕਸ਼ਨ ਤੱਕ ਦੀ ਔਨਲਾਈਨ ਪ੍ਰਕਿਰਿਆ ਅਤੇ ਅੰਤ ਵਿ4ਚ ਸਟੌਲ ਅਲਾਟਮੈਂਟ ਪੂਰੀ ਤਰ੍ਹਾਂ ਨਾਲ ਕੰਪਿਊਟਰਾਈਜ਼ਡ ਹੈ। ਇਹ ਔਨਲਾਈਨ ਪ੍ਰਕਿਰਿਆ ਸਾਰੇ ਕਾਰੀਗਰਾਂ ਨੂੰ ਬਰਾਬਰ, ਨਿਰਪੱਖ ਅਤੇ ਪਾਰਦਰਸ਼ੀ ਅਵਸਰ ਪ੍ਰਦਾਨ ਕਰੇਗੀ। ਕਾਰੀਗਰਾਂ ਨੂੰ ਸਿੱਖਿਅਤ ਕਰਨ ਦੇ ਉੱਦੇਸ਼ ਨਾਲ ਐਪਲੀਕੇਸ਼ਨ ਜਮਾਂ ਕਰਨ ਬਾਰੇ ਸਾਰੇ ਸਬੰਧਿਤਾਂ ਨੂੰ ਵਿਆਪਕ ਦਿਸ਼ਾ-ਨਿਰਦੇਸ਼  ਦਿੱਤੇ ਗਏ ਹਨ।
ਡਿਵੈਲਪਮੈਂਟ ਕਮਿਸ਼ਨਰ  ਦੇ ਦਫਤਰ ਨੇ ਇੰਡੀਅਨ ਹੈਂਡੀਕ੍ਰਾਫਟ ਪੋਰਟਲ  ਸ਼ੁਰੂ ਕੀਤਾ ਹੈ। ਇਸ ਦੇ ਮਾਧਿਅਮ ਨਾਲ ਸਾਰੇ ਯੋਗ ਕਾਰੀਗਰ ਮਾਰਕੀਟਿੰਗ ਪ੍ਰੋਗਰਾਮਾਂ ਦੇ ਲਈ ਔਨਲਾਈਨ ਅਪਲਾਈ ਕਰ ਸਕਦੇ ਹਨ। ਇਹ ਕਾਰੀਗਰ ਪਹਿਚਾਣ ਕਾਰਡ ਸੰਖਿਆ ਦੇ ਨਾਲ ਲੌਗਇਨ ਕਰ ਸਕਦੇ ਹਨ, ਇਸ ਦੇ ਬਾਅਦ ਰਜਿਸਟਰਡ ਮੋਬਾਈਲ ਨੰਬਰ ‘ਤੇ ਭੇਜੇ ਗਏ ਓਟੀਪੀ ਦੇ ਨਾਲ ਇਸ ਨੂੰ ਪ੍ਰਮਾਣਿਤ ਕਰ ਸਕਦੇ ਹਨ। ਦਿੱਲੀ ਹਾਟ ਸਮੇਤ ਸਾਰੇ ਮਾਰਕੀਟਿੰਗ ਪ੍ਰੋਗਰਾਮਾਂ ਦੇ ਲਈ ਐਪਲੀਕੇਸ਼ਨ ਪ੍ਰਾਪਤੀ, ਸਿਲੈਕਸ਼ਨ ਅਤੇ ਅਲਾਟਮੈਂਟ ਦੀ ਪ੍ਰਕਿਰਿਆ ਇਸ ਪੋਰਟਲ ਦੇ ਮਾਧਿਅਮ ਨਾਲ ਹੀ ਕੀਤੀ ਜਾਵੇਗੀ। ਹੁਣ ਘਰੇਲੂ ਮਾਰਕੀਟਿੰਗ ਪ੍ਰੋਗਰਾਮ ਵਿੱਚ ਹਿੱਸਾ ਲੈਣ ਦੇ ਲਈ ਮੌਜੂਦ ਹੋ ਕੇ ਅਪਲਾਈ ਕਰਨ ਦੀ ਪ੍ਰਕਿਰਿਆ ਨੂੰ ਸਮਾਪਤ ਕਰ ਦਿੱਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਮਾਂ ਭਾਰਤੀ ਦੇ ਅਮਰ ਸਪੂਤ ਛਤਰਪਤੀ ਸ਼ਿਵਾਜੀ ਮਹਾਰਾਜ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਤ-ਸ਼ਤ ਨਮਨ। ਉਨ੍ਹਾਂ ਦੇ ਅਜਿੱਤ ਸਾਹਸ, ਅਦਭੁਤ ਬਹਾਦਰੀ ਅਤੇ ਅਸਾਧਾਰਣ ਬੁੱਧੀ ਦੀ ਗਾਥਾ ਦੇਸ਼ਵਾਸੀਆਂ ਨੂੰ ਯੁਗਾਂ-ਯੁਗਾਂ ਤੱਕ ਪ੍ਰੇਰਿਤ ਕਰਦੀ ਰਹੇਗੀ। ਜੈ ਸ਼ਿਵਾਜੀ।”
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ‘ਫੈਸਟੀਵਲ ਆਵ੍ ਲਾਇਬ੍ਰੇਰਿਜ਼’ ਦਾ ਉਦਘਾਟਨ ਕੀਤਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨੇ ਅੱਜ  ਨਵੀਂ ਦਿੱਲੀ ਵਿੱਚ ਫੈਸਟੀਵਲ ਆਵ੍ ਲਾਇਬ੍ਰੇਰਿਜ਼’ ਦਾ ਉਦਘਾਟਨ ਕੀਤਾ। ਇਹ ਮਹੋਤਸਵ, ਸੱਭਿਆਚਾਰ ਮੰਤਰਾਲੇ ਦੁਆਰਾ ਆਯੋਜਿਤ ਕੀਤਾ ਜਾ ਰਿਹਾ ਹੈ, ਜਿਸ ਦਾ ਉਦੇਸ਼ ਲਾਇਬ੍ਰੇਰੀਆਂ ਦੇ ਵਿਕਾਸ ਅਤੇ ਡਿਜੀਟਲੀਕਰਣ ਨੂੰ ਹੁਲਾਰਾ ਦੇਣਾ ਅਤੇ ਪੜ੍ਹਨ ਦੇ ਸੱਭਿਆਚਾਰ ਨੂੰ ਵਿਕਸਿਤ ਕਰਨਾ ਹੈ।
ਇਸ ਅਵਸਰ ’ਤੇ ਰਾਸ਼ਟਰਪਤੀ ਨੇ ਕਿਹਾ ਕਿ ਲਾਇਬ੍ਰੇਰੀਆਂ ਦਾ ਵਿਕਾਸ ਤੇ ਸਮਾਜ ਅਤੇ ਸੱਭਿਆਚਾਰ ਦਾ ਵਿਕਾਸ ਆਪਸ ਵਿੱਚ ਜੁੜੇ ਹੁੰਦੇ ਹਨ। ਇਹ ਸੱਭਿਆਤਾਵਾਂ ਦੀ ਪ੍ਰਗਤੀ ਦਾ ਪੈਮਾਨਾ ਵੀ ਹੁੰਦੀਆਂ ਹਨ। ਉਨ੍ਹਾਂ ਨੇ ਕਿਹਾ ਕਿ ਇਤਿਹਾਸ ਅਜਿਹੇ ਸੰਦਰਭਾਂ ਨਾਲ ਭਰਿਆ ਪਿਆ ਹੈ, ਜਿੱਥੇ ਹਮਲਾਕਾਰੀਆਂ ਨੇ ਲਾਇਬ੍ਰੇਰੀਆਂ ਨੂੰ ਨਸ਼ਟ ਕਰਨਾ ਜ਼ਰੂਰੀ ਸਮਝਿਆ ਸੀ। ਇਸ ਤੋਂ ਪਤਾ ਚਲਦਾ ਹੈ ਕਿ ਲਾਇਬ੍ਰੇਰੀਆਂ ਨੂੰ ਕਿਸੇ ਦੇਸ਼ ਜਾਂ ਸਮਾਜ ਦੀ ਸਮੂਹਿਕ ਚੇਤਨਾ ਅਤੇ ਬੁੱਧੀਮਤਾ ਦਾ ਪ੍ਰਤੀਕ ਮੰਨਿਆ ਗਿਆ ਹੈ। ਉਨ੍ਹਾਂ ਨੇ ਦੱਸਿਆ ਕਿ ਆਧੁਨਿਕ ਯੁੱਗ ਵਿੱਚ ਅਜਿਹੀਆਂ ਘਟਨਾਵਾਂ ਨਹੀਆਂ ਹੁੰਦੀਆਂ ਹਨ, ਲੇਕਿਨ ਦੁਰਲਭ ਪਾਂਡੂਲਿਪੀਆਂ ਅਤੇ ਪੁਸਤਕਾ ਦੇ ਗਾਇਬ ਹੋਣ ਦੀਆਂ ਘਟਨਾਵਾਂ ਹੁੰਦੀਆਂ ਹਨ। ਉਨ੍ਹਾਂ ਨੇ ਕਿਹਾ ਕਿ ਦੁਰਲਭ ਪੁਸਤਕਾਂ ਅਤੇ ਪਾਂਡੂਲਿਪੀਆਂ ਨੂੰ ਵਾਪਸ ਲਿਆਉਣ ਦਾ ਪ੍ਰਯਾਸ ਕੀਤਾ ਜਾਣਾ ਚਾਹੀਦਾ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਲਾਇਬ੍ਰੇਰੀ ਸੱਭਿਆਤਾਵਾਂ ਦੇ ਦਰਮਿਆਨ ਪੁਲ਼ ਦਾ ਕੰਮ ਕਰਦੀਆਂ ਹਨ। ਪ੍ਰਾਚੀਨ ਅਤੇ ਮੱਧਕਾਲ ਵਿੱਚ ਕਈ ਦੇਸ਼ਾਂ ਦੇ ਲੋਕ ਭਾਰਤ ਤੋਂ ਪੁਸਤਕਾਂ ਲੈ ਜਾਂਦੇ ਸਨ, ਉਨ੍ਹਾਂ ਦਾ ਅਨੁਵਾਦ ਕਰਦੇ ਸਨ ਅਤੇ ਗਿਆਨ ਪ੍ਰਾਪਤ ਕਰਦੇ ਸਨ। ਅਜਿਹੇ ਪ੍ਰਯਾਸਾਂ ਦੇ ਕੇਂਦਰ ਵਿੱਚ ਇਹ ਵਿਚਾਰ ਹੈ ਕਿ ਕਿਤਾਬਾਂ ਅਤੇ ਲਾਇਬ੍ਰੇਰੀ ਮਾਨਵਤਾ ਦੀ ਸਾਂਝੀ ਵਿਰਾਸਤ ਹੁੰਦੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਇੱਕ ਛੋਟੀ ਜਿਹੀ ਕਿਤਾਬ ਵਿੱਚ ਵਿਸ਼ਵ ਇਤਿਹਾਸ ਦੀ ਦਿਸ਼ਾ ਬਦਲਣ ਦੀ ਸਮਰੱਥਾ ਹੁੰਦੀ ਹੈ। ਉਨ੍ਹਾਂ ਨੇ ਗਾਂਧੀ ਜੀ ਦੀ ਆਤਮਕਥਾ ਦਾ ਜ਼ਿਕਰ ਕੀਤਾ, ਜਿੱਥੇ ਰਾਸ਼ਟਰਪਿਤਾ ਨੇ ਜੌਨ ਰਸਕਿਨ ਦੀ ਕਿਤਾਬ ‘ਅਨਟੂ ਦਿਸ ਲਾਸਟ’ ਦੇ ਉਨ੍ਹਾਂ ਦੇ ਜੀਵਨ ’ਤੇ ਅਤਿਅਧਿਕ ਸਕਾਰਾਤਮਕ ਪ੍ਰਭਾਵ ਦਾ ਵਰਨਣ ਕੀਤਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਕਿਤਾਬਾਂ ਵਿੱਚ ਧਰਤੀ ਦੀ ਸੁਗੰਧ ਅਤੇ ਆਕਾਸ਼ ਦੀ ਵਿਸ਼ਾਲਤਾ ਸ਼ਾਮਲ ਹੁੰਦੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਪਾਂਡੂਲਿਪੀਆਂ ਦੀ ਸੰਭਾਲ਼ ਅਤੇ ਲਾਇਬ੍ਰੇਰੀਆਂ ਦੇ ਆਧੁਨਿਕੀਕਰਣ ਅਤੇ ਡਿਜੀਟਲੀਕਰਣ ਦੇ ਪ੍ਰਯਾਸ ਬਹੁਤ ਮਹੱਤਵਪੂਰਨ ਹਨ। ਸੂਚਨਾ ਅਤੇ ਸੰਚਾਰ ਟੈਕਨੋਲੋਜੀ ਦੇ ਉਪਯੋਗ ਨਾਲ ਲਾਇਬ੍ਰੇਰੀਆਂ ਦਾ ਸਰੂਪ ਬਦਲ ਰਿਹਾ ਹੈ। ਪਹੁੰਚ ਅਸਾਨ ਹੋ ਗਈ ਹੈ। ਉਨ੍ਹਾਂ ਨੇ ਕਿਹਾ ਕਿ ‘ਇੱਕ ਰਾਸ਼ਟਰ, ਇੱਕ ਡਿਜੀਟਲ ਲਾਇਬ੍ਰੇਰੀ’ ਦੇ ਰਾਸ਼ਟਰੀ ਲਕਸ਼ ਨੂੰ ਪ੍ਰਾਪਤ ਕਰਨ ਦੇ ਲਈ ਭਾਰਤ ਦੀ ਰਾਸ਼ਟਰੀ ਵਰਚੁਅਲ ਲਾਇਬ੍ਰੇਰੀ ਵਿਕਸਿਤ ਕੀਤੀ ਜਾ ਰਹੀ ਹੈ। ਉਨ੍ਹਾਂ ਨੇ ਕਿਹਾ ਵਿਸ਼ਵਾਸ ਵਿਅਕਤ ਕੀਤਾ ਕਿ ਰਾਸ਼ਟਰੀ ਲਾਇਬ੍ਰੇਰੀ ਮਿਸ਼ਨ ਦੀ ਸਫ਼ਲਤਾ ਰਾਹੀਂ ਲਾਇਬ੍ਰੇਰੀਆਂ ਨਾਲ ਜੁੜਨ ਅਤੇ ਕਿਤਾਬਾਂ ਪੜ੍ਹਨ ਦਾ ਸੱਭਿਆਚਾਰ ਮਜ਼ਬੂਤ ਹੋਵੇਗਾ।
ਰਾਸ਼ਟਰਪਤੀ ਨੇ ਕਿਹਾ ਕਿ ਲਾਇਬ੍ਰੇਰੀਆਂ ਨੂੰ ਸਮਾਜਿਕ ਸੰਵਾਦ, ਅਧਿਐਨ ਅਤੇ ਚਿੰਤਨ ਦਾ ਕੇਂਦਰ ਬਣਨਾ ਚਾਹੀਦਾ ਹੈ। ਉਨ੍ਹਾਂ ਨੇ ਲਾਇਬ੍ਰੇਰੀਆਂ ਦੇ ਵਿਕਾਸ ਦੇ ਰਾਸ਼ਟਰੀ ਅਭਿਯਾਨ ਨੂੰ ਅੱਗੇ ਵਧਾਉਣ ਦੇ ਲਈ ਸੱਭਿਆਚਾਰ ਮੰਤਰਾਲੇ ਦੀ ਸ਼ਲਾਘਾ ਕੀਤੀ।
ਰਾਸ਼ਟਰਪਤੀ ਦਾ ਭਾਸ਼ਣ ਪੜ੍ਹਨ ਦੇ ਲਈ ਕਿਰਪਾ ਇੱਥੇ ਕਲਿੱਕ ਕਰੋ-
ਕਾਰਪੋਰੇਟ ਮਾਮਲੇ ਮੰਤਰਾਲਾ
ਐੱਮ ਸੀ ਏ ਨੇ ਅਪ੍ਰੈਲ 2020 ਅਤੇ ਫਰਵਰੀ 2021 ਦੌਰਾਨ 10,113 ਕੰਪਨੀਆਂ ਖਾਰਿਜ ਕੀਤੀਆਂ
ਕਾਰਪੋਰੇਟ ਮਾਮਲੇ ਮੰਤਰਾਲਾ ਕੰਪਨੀ ਕਾਨੂੰਨ 2013  , ਸੀਮਤ ਦੇਣਦਾਰੀ ਭਾਈਵਾਲੀ ਐਕਟ ਲਿਮਟਿਡ ਲਾਏਬਿਲਟੀ ਪਾਰਟਨਰਸਿ਼ੱਪ ਐਕਟ 2008 ਅਤੇ ਇਨਸੋਲਵੈਂਸੀ ਤੇ ਬੈਂਕਰਸਪੀ ਕੋਡ 2016 ਦਾ ਪ੍ਰਬੰਧ ਕਰਦਾ ਹੈ । ਐਕਟ ਵਿੱਚ ਕੰਪਨੀਆਂ ਨੂੰ ਖਾਰਿਜ ਕਰਨ ਦੀ ਕੋਈ ਵਿਵਸਥਾ ਨਹੀਂ ਹੈ ।
ਇਹ ਜਾਣਕਾਰੀ ਕੇਂਦਰੀ ਵਿੱਤ ਤੇ ਕਾਰਪੋਰੇਟ ਮਾਮਲੇ ਰਾਜ ਮੰਤਰੀ ਸ਼੍ਰੀ ਅਨੁਰਾਗ ਸਿੰਘ ਠਾਕੁਰ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ਹੈ ।
ਹਾਲਾਂਕਿ ਮੰਤਰੀ ਨੇ ਹੋਰ ਕਿਹਾ ਕਿ ਚਾਲੂ ਵਿੱਤੀ ਸਾਲ 2020—21  ਕੁਲ 10,113 ਕੰਪਨੀਆਂ ਨੂੰ ਕਾਨੂੰਨ ਦੀ ਧਾਰਾ 248  ਦੀਆਂ ਵਿਵਸਥਾਵਾਂ ਅਨੁਸਾਰ ਖਾਰਿਜ ਕੀਤਾ ਗਿਆ ਹੈ । ਇਹਨਾਂ ਕੰਪਨੀਆਂ ਨੇ ਵਿੱਤੀ ਸਾਲਾਂ ਤੋਂ ਪਹਿਲੇ ਦੋ ਸਾਲਾਂ ਵਿੱਚ ਕੋਈ ਕਾਰੋਬਾਰ ਜਾਂ ਸੰਚਾਲਨ ਨਹੀਂ ਕੀਤਾ ਹੈ ਅਤੇ ਇਹਨਾਂ ਕੰਪਨੀਆਂ ਨੇ ਕਾਨੂੰਨ ਦੀ ਧਾਰਾ 455 ਤਹਿਤ ਕੰਪਨੀਆਂ ਦੀ ਡੋਰਮੈਂਟ ਸਥਿਤੀ ਪ੍ਰਾਪਤ ਕਰਨ ਲਈ ਇਸ ਸਮੇਂ ਦੌਰਾਨ ਕੋਈ ਅਰਜ਼ੀ ਵੀ ਦਾਇਰ ਨਹੀਂ ਕੀਤੀ ਹੈ ਅਤੇ ਇਹਨਾਂ ਨੂੰ ਕਾਨੂੰਨੀ ਪ੍ਰਕਿਰਿਆ ਦੀ ਪਾਲਣਾ ਕਰਦਿਆਂ ਖਾਰਿਜ ਕੀਤਾ ਗਿਆ ਹੈ ।
ਹੋਰ ਜਾਣਕਾਰੀ ਦਿੰਦਿਆਂ ਮੰਤਰੀ ਨੇ ਕਿਹਾ ਕਿ 31—01—2021 ਤੱਕ 12,59,992 ਪੰਜੀਕ੍ਰਿਤ ਪ੍ਰਾਈਵੇਟ ਲਿਮਟਿਡ ਕੰਪਨੀਆਂ ਸਰਗਰਮ ਸਥਿਤੀ ਵਿੱਚ ਹਨ । ਭਾਈਵਾਲੀ ਫਰਮਾਂ ਦਾ ਵਿਸਥਾਰ ਕਾਰਪੋਰੇਟ ਮਾਮਲੇ ਮੰਤਰਾਲਾ ਨਹੀਂ ਰੱਖਦਾ ਹੈ । 31—12—2019 ਤੱਕ 10,98,780 ਸਰਗਰਮ ਪੰਜੀਕ੍ਰਿਤ ਪ੍ਰਾਈਵੇਟ ਲਿਮਟਿਡ ਕੰਪਨੀਆਂ ਹਨ, ਜੋ 31—03—2020 ਤੱਕ ਖ਼ਤਮ ਹੋਏ ਸਾਲ ਲਈ ਵਿੱਤੀ ਬਿਆਨ ਦਾਇਰ ਕਰਨ ਯੋਗ / ਦੇਣ ਯੋਗ ਹਨ । ਇਹਨਾਂ ਵਿੱਚੋਂ 7,15,243 ਕੰਪਨੀਆਂ ਦੇ 31—03—2020 ਨੂੰ ਖ਼ਤਮ ਹੋਏ ਸਾਲ ਲਈ ਵਿੱਤੀ ਬਿਆਨ ਦਾਇਰ ਕੀਤੇ ਹਨ ।
ਮੰਤਰੀ ਨੇ ਕਿਹਾ ਕਿ ਇਸ ਤਰ੍ਹਾਂ ਸਰਗਰਮ ਯੋਗ ਪ੍ਰਾਈਵੇਟ ਲਿਮਟਿਡ ਕੰਪਨੀਆਂ ਦੇ 65% ਕੰਪਨੀਆਂ ਨੇ 31—03—2020 ਨੂੰ ਖ਼ਤਮ ਹੋਏ ਵਿੱਤੀ ਸਾਲ ਲਈ ਵਿੱਤੀ ਬਿਆਨ ਦਾਇਰ ਕੀਤੇ ਹਨ ।
ਆਰ ਐੱਮ / ਕੇ ਐੱਮ ਐੱਨ
(Visitor Counter : 129
ਰੇਲ ਮੰਤਰਾਲਾ
ਭਾਰਤੀ ਰੇਲ ਮਿਸ਼ਨ 100 ਪ੍ਰਤੀਸ਼ਤ ਬਿਜਲੀਕਰਣ ਵੱਲ ਵਧ ਰਿਹਾ ਹੈ
ਭਾਰਤੇ ਰੇਲ ਨੇ ਕੁੱਲ ਬ੍ਰੌਡਗੇਜ ਨੈੱਟਵਰਕ ਦੇ 82 ਪ੍ਰਤੀਸ਼ਤ ਦਾ ਬਿਜਲੀਕਰਣ ਕਾਰਜ ਪੂਰਾ ਕੀਤਾ
ਅਪ੍ਰੈਲ-ਅਕਤੂਬਰ 2022 ਦੇ ਦੌਰਾਨ 1223 ਰੂਟ ਕਿਲੋਮੀਟਰ  ਦਾ ਬਿਜਲੀਕਰਣ ਕੀਤਾ ਗਿਆ
ਬਿਜਲੀਕਰਣ ਦੇ ਨਤੀਜੇ ਵਜੋਂ ਈਂਧਣ ਊਰਜਾ ਦਾ ਬਿਹਤਰ ਉਪਯੋਗ ਹੋਵੇਗਾ
ਭਾਰਤੀ ਰੇਲ ਨੇ ਆਪਣੇ ਸੰਪੂਰਨ ਬ੍ਰੌਡਗੇਜ ਨੈੱਟਵਰਕ ਦੇ ਬਿਜਲੀਕਰਣ ਦੀ ਮਹੱਤਵਅਕਾਂਖੀ ਯੋਜਨਾ ਅਰੰਭ ਕੀਤੀ ਹੈ। ਇਸ ਯੋਜਨਾ ਨਾਲ ਨਾ ਕੇਵਲ ਬਿਹਤਰ ਈਂਧਣ ਊਰਜਾ ਦਾ ਉਪਯੋਗ ਹੋਵੇਗਾ, ਜਿਸ ਨਾਲ ਉਤਪਾਦਨ ਵਧੇਗਾ, ਈਂਧਣ ਖਰਚ ਵਿੱਚ ਕਮੀ ਆਵੇਗੀ, ਬਲਕਿ ਮੁੱਲਵਾਨ ਵਿਦੇਸ਼ੀ ਮੁਦਰਾ ਦੀ ਵੀ ਬੱਚਤ ਹੋਵੇਗੀ।
ਵਿੱਤੀ ਸਾਲ 2022-23 ਦੇ ਦੌਰਾਨ ਅਕਤੂਬਰ, 2022 ਤੱਕ ਭਾਰਤੀ ਰੇਲ ਨੇ 1223 ਰੂਟ ਕਿਲੋਮੀਟਰ ਦੇ ਬਿਜਲੀਕਰਣ ਦਾ ਕੰਮ ਕਰ ਲਿਆ ਹੈ। ਵਿੱਤੀ ਵਰ੍ਹੇ 2021-22 ਦੀ ਸਮਾਨ ਮਿਆਦ ਦੇ ਦੌਰਾਨ 895 ਰੂਟ ਕਿਲੋਮੀਟਰ ਦਾ ਬਿਜਲੀਕਰਣ ਹੋਇਆ ਸੀ। ਇਹ ਪਿਛਲੇ ਸਾਲ ਦੀ ਸਮਾਨ ਮਿਆਦ ਦੇ ਅੰਕੜੇ ਤੋਂ 36.64 ਅਧਿਕ ਹੈ।
ਇਸ ਮਹੱਤਵਪੂਰਨ ਹੈ ਕਿ ਭਾਰਤੀ ਰੇਲ ਦੇ ਇਤਿਹਾਸ ਵਿੱਚ 2021-22 ਦੇ ਦੌਰਾ 6,366 ਰੂਟ ਕਿਲੋਮੀਟਰ ਦਾ ਰਿਕਾਰਡ ਬਿਜਲੀਕਰਣ ਕੀਤਾ ਗਿਆ। ਇਸ ਤੋਂ ਪਹਿਲਾ, 2020-21 ਦੇ ਦੌਰਾਨ ਸਭ ਤੋਂ ਅਧਿਕ ਬਿਜਲੀਕਰਣ 6,015 ਰੂਟ ਕਿਲੋਮੀਟਰ ਦਾ ਹੋਇਆ ਸੀ।
31.10.2022 ਤੱਕ ਭਾਰਤੀ ਰੇਲ ਦੇ ਬ੍ਰੌਡਗੇਜ ਨੈੱਟਵਰਕ 65,141 ਰੂਟ ਕਿਲੋਮੀਟਰ  ਵਿੱਚੋਂ 53,470 ਬ੍ਰੌਡਗੇਜ਼ ਰੂਟ ਕਿਲੋਮੀਟਰ ਦਾ ਬਿਜਲੀਕਰਣ ਕੀਤਾ ਗਿਆ ਹੈ, ਜੋ ਕੁੱਲ ਬ੍ਰੌਡਗੇਜ ਨੈੱਟਵਰਕ ਦਾ 82.08 ਪ੍ਰਤੀਸ਼ਤ ਹੈ।
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਸੰਪੰਨ ਪ੍ਰੋਜੈਕਟ ਦੇ ਮਾਧਿਅਮ ਨਾਲ 1 ਲੱਖ ਤੋਂ ਵੱਧ ਲੋਕਾਂ ਨੂੰ ਸਿੱਧੇ ਉਨ੍ਹਾਂ ਦੇ ਬੈਂਕ ਖਾਤਿਆਂ ਵਿੱਚ ਪੈਨਸ਼ਨ ਮਿਲ ਰਹੀ ਹੈ
ਪ੍ਰਣਾਲੀ ਦੇ ਮਾਧਿਅਮ ਨਾਲ ਹੁਣ ਤੱਕ 9,630 ਸ਼ਿਕਾਇਤਾਂ ਦਾ ਨਿਪਟਾਰਾ
ਸੰਪੰਨ  ਪੈਨਸ਼ਨ ਮਾਮਲਿਆਂ ਦੇ ਤੇਜ਼ੀ ਨਾਲ ਨਿਪਟਾਨ, ਬਿਹਤਰ ਸਮਾਧਾਨ/ਔਡਿਟਿੰਗ ਅਤੇ ਈਜ਼ ਆਵ੍ ਅਕਾਉਂਟਿੰਗ ਵਿੱਚ ਦੂਰਸੰਚਾਰ ਵਿਭਾਗ ਦੀ ਮਦਦ ਕਰ ਰਿਹਾ ਹੈ
ਇੱਕ ਲੱਖ ਤੋਂ ਵੱਧ ਪੈਨਸ਼ਨਰਾਂ ਨੂੰ ਵਰਤਮਾਨ ਵਿੱਚ ਸੰਪੂਰਨ ਭਾਰਤ ਵਿੱਚ ਸੰਚਾਰ ਅਕਾਉਂਟਸ ਦੇ ਪ੍ਰਮੁੱਖ ਕੰਟਰੋਲਰ/ ਸੰਚਾਰ ਲੇਖਾ ਦਫਤਰਾਂ ਦੇ ਕੰਟਰੋਲਰ ਦੁਆਰਾ ਸੰਪੰਨ  ਪ੍ਰੋਜੈਕਟ ਦੇ ਮਾਧਿਅਮ ਨਾਲ ਸੇਵਾ ਦਿੱਤੀ ਜਾ ਰਹੀ ਹੈ। ਇਸ ਵਿਵਸਥਾ ਨੇ ਨਿਮਨਲਿਖਿਤ ਲਾਭਾਂ ਨੂੰ ਸੁਨਿਸ਼ਚਿਤ ਕਰਦੇ ਹੋਏ ਸਿੰਗਲ ਵਿੰਡੋ ਸੈਟਅੱਪ ਪ੍ਰਦਾਨ ਕਰਕੇ ਪੈਨਸ਼ਨਰਾਂ ਨੂੰ ਸੇਵਾ ਪ੍ਰਦਾਨ ਕਰਨ ਵਿੱਚ ਸੁਧਾਰ ਕੀਤਾ ਹੈ:
· ਪੈਨਸ਼ਨ ਮਾਮਲਿਆਂ ਦਾ ਸਮੇਂ ‘ਤੇ ਨਿਪਟਾਰਾ
· ਈ-ਪੈਨਸ਼ਨ ਭੁਗਤਾਨ ਆਦੇਸ਼ ਦਾ ਪ੍ਰਾਵਧਾਨ
· ਹਰੇਕ ਪੈਨਸ਼ਨਰ ਦੇ ਲਈ ਲੌਗਿਨ ਭੁਗਤਾਨ ਇਤਿਹਾਸ ਜਿਹੀ ਮਹੱਤਵਪੂਰਨ ਜਾਣਕਾਰੀ ਤੱਕ ਪਹੁੰਚ ਨੂੰ ਸਮਰੱਥ ਬਣਾਉਂਦਾ ਹੈ
· ਸ਼ਿਕਾਇਤਾਂ ਦੀ ਔਨਲਾਈਨ ਪ੍ਰਸਤੁਤੀ ਅਤੇ ਸਮੇਂ ‘ਤੇ ਐੱਸਐੱਮਐੱਸ ਅਲਰਟ ਦਿੱਤਾ ਜਾਣਾ
ਇਸ ਨੇ ਪੈਨਸ਼ਨ ਦੇ ਭੁਗਤਾਨ ਦੇ ਲਈ ਬੈਂਕਾਂ/ਡਾਕਘਰਾਂ ਨੂੰ ਕਮਿਸ਼ਨ ਦੇ ਭੁਗਤਾਨ ਦੇ ਕਾਰਨ ਭਾਰਤ ਸਰਕਾਰ ਨੂੰ ਆਵਰਤੀ ਮਾਸਿਕ ਬਚਤ ਹੋਣਾ ਸੁਨਿਸ਼ਚਿਤ ਕੀਤਾ ਹੈ ਅਤੇ ਜੋ ਜੂਨ, 2021 ਤੱਕ ਲਗਭਗ 11.5 ਕਰੋੜ ਰੁਪਏ ਹੈ।
ਸ਼ੁਰੂਆਤ  ਦੇ ਬਾਅਦ ਤੋਂ ਸੰਪੰਨ  ਨਾਲ ਸੰਬੰਧਿਤ ਮੁੱਖ ਅੰਕੜਿਆਂ  ਦਾ ਸਾਰਾਂਸ਼ ਹੇਠਾਂ ਦਿੱਤਾ ਗਿਆ ਹੈ:
|
|
ਸਾਲ
|
|
ਔਨਬੋਰਡ ਕੀਤੇ ਗਏ ਪੈਨਸ਼ਨਰਾਂ ਦੀ ਸੰਖਿਆ
|
|
ਕੁੱਲ ਸ਼ਿਕਾਇਤਾਂ ਦਾ ਸਮਾਧਾਨ
|
|
ਵੰਡੀ ਗਈ ਰਕਮ 
|
|
2019
|
|
12,001
|
|
524
|
|
2109.67/-
|
|
2020
|
|
87,958
|
|
6,839
|
|
8477.30/-
|
|
2021 
|
|
1,382
|
|
2,267
|
|
5238.47/-
|
|
ਕੁੱਲ ਯੋਗ
|
|
1,01,341
|
|
9,630
|
|
15,825.44 ਕਰੋੜ ਰੁਪਏ
ਸੰਪੰਨ  ਭਾਰਤ ਸਰਕਾਰ ਦਾ ਇੱਕ ਅਭਿਲਾਸ਼ੀ ਪ੍ਰੋਜੈਕਟ ਹੈ ਜਿਸ ਨੂੰ ਸੰਚਾਰ ਅਕਾਉਂਟਸ ਕੰਟਰੋਲਰ ਜਨਰਲ, ਦੂਰਸੰਚਾਰ ਵਿਭਾਗ, ਸੰਚਾਰ ਮੰਤਰਾਲੇ ਦੁਆਰਾ ਲਾਗੂ ਕੀਤਾ ਜਾ ਰਿਹਾ ਹੈ। ਇਸ ਪ੍ਰੋਜੈਕਟ ਨੂੰ 29 ਦਸੰਬਰ, 2018 ਨੂੰ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੁਆਰਾ ਰਾਸ਼ਟਰ ਨੂੰ ਸਮਰਪਿਤ ਕੀਤਾ ਗਿਆ ਸੀ। ਇਹ ਦੂਰਸੰਚਾਰ ਵਿਭਾਗ ਦੇ ਪੈਨਸ਼ਨਰਾਂ ਦੇ ਲਈ ਇੱਕ ਸਹਿਜ ਔਨਲਾਈਨ ਪੈਨਸ਼ਨ ਪ੍ਰੋਸੈਸਿੰਗ ਅਤੇ ਭੁਗਤਾਨ ਪ੍ਰਣਾਲੀ ਹੈ। ਇਸ ਨਾਲ ਪੈਨਸ਼ਨਰਾਂ ਦੇ ਬੈਂਕ ਖਾਤਿਆਂ ਵਿੱਚ ਪੈਨਸ਼ਨ ਸਿੱਧੇ ਹੀ ਜਮ੍ਹਾਂ ਕੀਤੀ ਜਾਂਦੀ ਹੈ।
ਇਸ ਪ੍ਰਣਾਲੀ ਨੇ ਵਿਭਾਗ ਨੂੰ ਪੈਨਸ਼ਨ ਮਾਮਲਿਆਂ ਦੇ ਤੇਜ਼ੀ ਤੋਂ ਨਿਪਟਾਨ, ਬਿਹਤਰ ਸਮਾਧਾਨ/ਔਡਿਟਿੰਗ ਅਤੇ ਈਜ਼ ਆਵ੍ ਅਕਾਉਂਟਿੰਗ ਨੂੰ ਅਸਾਨ ਬਣਾਉਣ ਵਿੱਚ ਮਦਦ ਕੀਤੀ ਹੈ।
ਸੰਪੰਨ  ਨੇ 6 ਮਹੀਨਿਆਂ ਦੀ ਅਲਪ ਮਿਆਦ ਵਿੱਚ ਹੀ ਭਾਰਤ ਸੰਚਾਰ ਨਿਗਮ ਲਿਮਿਟਿਡ  ਦੀ ਵੋਲੰਟਰੀ ਰਿਟਾਇਰਮੈਂਟ ਯੋਜਨਾ 2019 ਦੇ ਕਰੀਬ 76,000 ਮਾਮਲਿਆਂ ਨੂੰ ਨਿਪਟਾਉਣ ਵਿੱਚ ਵੀ ਮਹੱਤਵਪੂਰਨ ਭੂਮਿਕਾ ਨਿਭਾਈ ਹੈ।
ਸੰਪੰਨ  ਇੱਕ ਲਚੀਲੇ ਡਿਜ਼ਾਈਨ ਵਾਲੀ ਪ੍ਰਣਾਲੀ ਹੈ ਜੋ ਇਸ ਨੂੰ ਲਗਾਤਾਰ ਵਧਦੀਆਂ ਜ਼ਰੂਰਤਾਂ ਨੂੰ ਸਮਾਯੋਜਿਤ ਕਰਨ ਵਿੱਚ ਸਮਰੱਥ ਬਣਾਉਂਦੀ ਹੈ।
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਨੇ ਵੀਅਤਨਾਮ ਪੀਪਲਜ ਜਲ ਸੈਨਾ ਨਾਲ ਦੁਵੱਲਾ ਸਮੁੰਦਰੀ ਅਭਿਆਸ ਕੀਤਾ
ਦੱਖਣੀ ਚੀਨ ਸਾਗਰ ਵਿੱਚ ਭਾਰਤੀ ਜਲ ਸੈਨਾ ਦੇ ਜਹਾਜ਼ਾਂ ਦੀ ਨਿਰੰਤਰ ਤਾਇਨਾਤੀ ਦੇ ਚਲਦਿਆਂ, ਆਈਐਨਐਸ ਰਣਵਿਜੈ ਅਤੇ ਆਈਐਨਐਸ ਕੋਰਾ ਨੇ 18 ਅਗਸਤ 21 ਨੂੰ ਵੀਅਤਨਾਮ ਪੀਪਲਜ਼ ਨੇਵੀ  ਫਰੀਗੇਟ ਵੀਪੀਐਨਐਸ ਲੀ ਥਾਈ ਟੂ  ਦੇ ਨਾਲ ਦੁਵੱਲਾ ਸਮੁੰਦਰੀ ਅਭਿਆਸ ਕੀਤਾ। ਦੋਵਾਂ ਜਲ ਸੈਨਾਵਾਂ ਦੇ ਦੁਵੱਲੇ ਇੰਟਰੈਕਸ਼ਨ ਦਾ ਉਦੇਸ਼ ਦੋਹਾਂ ਜਲ ਸੇਨਾਵਾਂ ਵੱਲੋਂ ਸਾਂਝੇ ਕੀਤੇ ਗਏ ਮਜ਼ਬੂਤ ਬੰਧਨ ਨੂੰ ਠੋਸ ਬਣਾਉਣਾ ਹੈ ਜੋ ਭਾਰਤ-ਵੀਅਤਨਾਮ ਰੱਖਿਆ ਸਬੰਧਾਂ ਨੂੰ ਮਜ਼ਬੂਤ ਕਰਨ ਵੱਲ ਇੱਕ ਹੋਰ ਕਦਮ ਹੋਵੇਗਾ।
ਭਾਰਤੀ ਜਲ ਸੈਨਾ ਦੇ ਜਹਾਜ਼ ਬੰਦਰਗਾਹ ਦੇ ਪੜਾਅ ਲਈ 15 ਅਗਸਤ 21 ਨੂੰ ਕੈਮ ਰਾਂਹ, ਵੀਅਤਨਾਮ ਪਹੁੰਚੇ, ਜਿਸ ਵਿੱਚ ਮੌਜੂਦਾ ਕੋਵਿਡ -19 ਪ੍ਰੋਟੋਕੋਲ ਨੂੰ ਬਣਾਈ ਰੱਖਣ ਵਾਲੇ ਵੀਪੀਐਨ ਨਾਲ ਪੇਸ਼ੇਵਰ ਗੱਲਬਾਤ ਸ਼ਾਮਲ ਸੀ। ਸਮੁੰਦਰੀ ਪੜਾਅ ਵਿੱਚ ਸਰਫੇਸ ਯੁੱਧ ਅਭਿਆਸ, ਹਥਿਆਰ ਚਲਾਉਣ ਦੀਆਂ ਡਰਿੱਲਾਂ ਅਤੇ ਹੈਲੀਕਾਪਟਰ ਆਪ੍ਰੇਸ਼ਨ ਸ਼ਾਮਲ ਸਨ। ਕਈ ਸਾਲਾਂ ਤੋਂ ਵੱਧ ਦੇ ਸਮੇਂ ਤੋਂ ਦੋਵਾਂ ਜਲ ਸੈਨਾਵਾਂ ਦਰਮਿਆਨ ਨਿਯਮਤ ਗੱਲਬਾਤ ਨੇ ਉਨ੍ਹਾਂ ਦੀ ਅੰਤਰ -ਕਾਰਜਸ਼ੀਲਤਾ ਅਤੇ ਅਨੁਕੂਲਤਾ ਨੂੰ ਵਧਾਇਆ ਹੈ। ਇਸਨੇ ਪੇਸ਼ੇਵਰ ਆਦਾਨ -ਪ੍ਰਦਾਨ ਦੀ ਗੁੰਝਲਤਾ ਅਤੇ ਪੈਮਾਨੇ ਵਿੱਚ ਇੱਕ ਉੱਚੀ ਛਾਲ ਨੂੰ ਯਕੀਨੀ ਬਣਾਇਆ ਹੈ। ਇਸ ਯਾਤਰਾ ਦਾ ਵਿਸ਼ੇਸ਼ ਮਹੱਤਵ ਵੀ ਹੈ ਕਿਉਂਕਿ ਭਾਰਤੀ ਜਲ ਸੈਨਾ ਦੇ ਜਹਾਜ਼ਾਂ ਨੇ ਵੀਅਤਨਾਮ ਵਿੱਚ ਦੇਸ਼ ਦਾ 75 ਵਾਂ ਆਜ਼ਾਦੀ ਦਿਵਸ ਮਨਾਇਆ।
ਦੋਵਾਂ ਦੇਸ਼ਾਂ ਵਿਚਾਲੇ ਰੱਖਿਆ ਸਬੰਧ ਮਜ਼ਬੂਤ ਰਹੇ ਹਨ। ਇਸ ਸਾਲ ਜੂਨ ਵਿੱਚ, ਦੋਵਾਂ ਦੇਸ਼ਾਂ ਨੇ ਰੱਖਿਆ ਸੁਰੱਖਿਆ ਸੰਵਾਦ ਕੀਤਾ ਅਤੇ ਭਾਰਤੀ ਜਲ ਸੈਨਾ ਦੇ ਜਹਾਜ਼ ਵੀਅਤਨਾਮੀ ਬੰਦਰਗਾਹਾਂ 'ਤੇ ਅਕਸਰ ਆਉਂਦੇ ਰਹੇ ਹਨ। ਦੋਵਾਂ ਜਲ ਸੈਨਾਵਾਂ ਵਿਚਕਾਰ ਸਿਖਲਾਈ ਸਹਿਯੋਗ ਕਈ ਸਾਲਾਂ ਤੋਂ ਵੱਧ ਰਿਹਾ ਹੈ।
ਆਈਐਨਐਸ ਰਣਵਿਜੈ ਇੱਕ ਮਾਰਗ-ਦਰਸ਼ਕ ਮਿਜ਼ਾਈਲ ਵਿਨਾਸ਼ਕ ਅਤੇ ਰਾਜਪੂਤ ਸ਼੍ਰੇਣੀ ਦਾ ਨਵੀਨਤਮ ਸਮੁੰਦਰੀ ਜਹਾਜ਼ ਹੈ। ਜਹਾਜ਼ ਨੂੰ 21 ਦਸੰਬਰ 1987 ਨੂੰ ਚਾਲੂ ਕੀਤਾ ਗਿਆ ਸੀ ਅਤੇ ਇਹ ਬਹੁਤ ਸਾਰੇ ਹਥਿਆਰਾਂ ਅਤੇ ਸੈਂਸਰਾਂ ਨਾਲ ਲੈਸ ਹੈ ਜਿਨ੍ਹਾਂ ਵਿੱਚ ਜ਼ਮੀਨ ਤੋਂ ਜ਼ਮੀਨ ਤੱਕ ਮਾਰ ਕਰਨ ਵਾਲੀਆਂ ਮਿਜ਼ਾਈਲਾਂ, ਐਂਟੀ ਏਅਰ ਮਿਜ਼ਾਈਲਾਂ ਅਤੇ ਤੋਪਾਂ, ਹੈਵੀ ਵੇਟ ਟਾਰਪੀਡੋਜ਼, ਐਂਟੀ ਸਬਮਰੀਨ ਰਾਕੇਟ ਸ਼ਾਮਲ ਹਨ ਅਤੇ ਐਂਟੀ ਸਬਮਰੀਨ ਹੈਲੀਕਾਪਟਰ  ਨੂੰ ਲੈ ਜਾਣ ਦੇ ਸਮਰੱਥ ਹੈ। ਆਈਐਨਐਸ ਰਣਵਿਜੈ ਆਈਐਨਐਸ ਕੋਰਾ ਦੇ ਨਾਲ ਹੈ ਜੋ ਕੋਰਾ ਸ਼੍ਰੇਣੀ ਮਿਜ਼ਾਈਲ ਕਾਰਵੇਟ ਦਾ ਮੁੱਖ ਸਮੁੰਦਰੀ ਜਹਾਜ਼ ਹੈ। ਜਹਾਜ਼ ਜ਼ਮੀਨ ਤੋਂ ਜ਼ਮੀਨ ਤੱਕ ਮਾਰ ਕਰਨ ਵਾਲੀਆਂ ਮਿਜ਼ਾਈਲਾਂ ਅਤੇ ਐਂਟੀ ਏਅਰ ਤੋਪਾਂ ਨਾਲ ਲੈਸ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਕੋਰੋਨਾ ਖਿਲਾਫ ਲੜਾਈ ਵਿੱਚ 130 ਕਰੋੜ ਦੇਸ਼ਵਾਸੀਆਂ ਵੱਲੋਂ ਦਿਖਾਇਆ ਗਿਆ ਸੰਕਲਪ ਨਵੇਂ ਭਾਰਤ ਦੀ ਤਾਕਤ ਦਾ ਸੰਕੇਤ ਹੈ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਭਾਰਤ ਸਿਹਤ ਦੇ ਖੇਤਰ ਵਿੱਚ ਨਵਾਂ ਮਾਪਦੰਡ  ਸਥਾਪਿਤ ਕਰ ਰਿਹਾ ਹੈ, ਭਾਵੇਂ ਇਹ ਵਿਸ਼ਵ ਦਾ ਸਭ ਤੋਂ ਵੱਡਾ ਮੁਫਤ ਟੀਕਾਕਰਣ ਹੋਵੇ ਜਾਂ ਮੈਡੀਕਲ ਬੁਨਿਆਦੀ ਢਾਂਚੇ ਦਾ ਵਿਕਾਸ। ਸ਼੍ਰੀ ਮੋਦੀ ਨੇ ਕਿਹਾ ਹੈ ਕਿ ਕੋਰੋਨਾ ਖਿਲਾਫ ਲੜਾਈ ਵਿੱਚ 130 ਕਰੋੜ ਦੇਸ਼ਵਾਸੀਆਂ ਵੱਲੋਂ ਦਿਖਾਇਆ ਗਿਆ ਸੰਕਲਪ ਨਵੇਂ ਭਾਰਤ ਦੀ ਤਾਕਤ ਦਾ ਸੰਕੇਤ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਕੋਰੋਨਾ ਨਾਲ ਲੜਾਈ ਵਿੱਚ 130 ਕਰੋੜ ਦੇਸ਼ਵਾਸੀਆਂ ਨੇ ਜਿਸ ਸੰਕਲਪ ਸ਼ਕਤੀ ਦਾ ਪਰੀਚੈ ਦਿੱਤਾ ਹੈ, ਉਹ ਨਵੇਂ ਭਾਰਤ ਦੇ ਸਾਮਰਥਯ ਦੀ ਪਹਿਚਾਣ ਹੈ। ਸਵਦੇਸ਼ੀ ਟੀਕਿਆਂ ਦੇ ਨਾਲ ਵਿਸ਼ਵ ਦਾ ਸਭ ਤੋਂ ਵੱਡਾ ਮੁਫਤ ਵੈਕਸੀਨੇਸ਼ਨ ਅਭਿਯਾਨ ਹੋਵੇ ਜਾਂ ਮੈਡੀਕਲ ਇਨਫ੍ਰਾਸਟ੍ਰਕਚਰ ਦਾ ਵਿਕਾਸ, ਸਿਹਤ ਦੇ ਖੇਤਰ ਵਿੱਚ ਦੇਸ਼ ਨਿੱਤ ਨਵੇਂ ਮਾਪਦੰਡ ਸਥਾਪਿਤ ਕਰ ਰਿਹਾ ਹੈ।”
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਟ੍ਰਾਂਸਜੈਂਡਰ ਕਮਿਊਨਿਟੀ ਨੂੰ ਦਰਪੇਸ਼ ਸਮੱਸਿਆਵਾਂ ਦਾ ਡੂੰਘਾਈ ਨਾਲ ਅਧਿਐਨ ਕਰਨ ਲਈ ਮਾਹਿਰ ਕਮੇਟੀ ਦਾ ਗਠਨ
ਟ੍ਰਾਂਸਜੈਂਡਰ ਪਰਸਨਜ਼  ਐਕਟ, 2019 ਨੂੰ ਟ੍ਰਾਂਸਜੈਂਡਰ ਵਿਅਕਤੀਆਂ ਦੇ ਅਧਿਕਾਰਾਂ ਅਤੇ ਉਨ੍ਹਾਂ ਦੀ ਭਲਾਈ ਲਈ 10.01.2020 ਨੂੰ ਲਾਗੂ ਕੀਤਾ ਗਿਆ ਹੈ। ਇਹ ਐਕਟ ਅੰਤਰ-ਪੱਖੀ, ਟ੍ਰਾਂਸਜੈਂਡਰ ਵਿਅਕਤੀਆਂ ਦੀ ਪਹਿਚਾਣ ਨੂੰ ਮਾਨਤਾ, ਵਿਤਕਰੇ ਵਿਰੁੱਧ ਮਨਾਹੀ, ਸਰਕਾਰ ਵਲੋਂ ਭਲਾਈ ਦੇ ਉਪਾਅ, ਸੰਸਥਾਵਾਂ ਅਤੇ ਹੋਰ ਵਿਅਕਤੀਆਂ ਦੀ ਜ਼ਿੰਮੇਵਾਰੀ, ਸਿੱਖਿਆ, ਸਮਾਜਿਕ ਸੁਰੱਖਿਆ ਅਤੇ ਟ੍ਰਾਂਸਜੈਂਡਰ ਵਿਅਕਤੀਆਂ ਦੀ ਸਿਹਤ ਅਤੇ ਟ੍ਰਾਂਸਜੈਂਡਰ ਵਿਅਕਤੀਆਂ ਲਈ ਰਾਸ਼ਟਰੀ ਕੌਂਸਲ ਦੀ ਵਿਵਸਥਾ ਕਰਦਾ ਹੈ।
ਟ੍ਰਾਂਸਜੈਂਡਰ ਕਮਿਊਨਿਟੀ ਨੂੰ ਦਰਪੇਸ਼ ਸਮੱਸਿਆਵਾਂ ਦਾ ਡੂੰਘਾਈ ਨਾਲ ਅਧਿਐਨ ਕਰਨ ਅਤੇ ਉਨ੍ਹਾਂ ਦੀ ਸਥਿਤੀ ਨੂੰ ਸੁਧਾਰਨ ਲਈ ਢੁਕਵੇਂ ਉਪਾਵਾਂ ਦਾ ਸੁਝਾਅ ਦੇਣ ਲਈ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਮੰਤਰਾਲੇ ਵਿੱਚ ਇਕ ਮਾਹਿਰ ਕਮੇਟੀ ਦਾ ਗਠਨ ਕੀਤਾ ਗਿਆ ਹੈ। ਕਮੇਟੀ ਨੇ ਆਪਣੀ ਰਿਪੋਰਟ ਵਿੱਚ ਕਿਹਾ ਹੈ ਕਿ ਟ੍ਰਾਂਸਜੈਂਡਰ ਭਾਈਚਾਰਾ ਇੱਕ ਹਾਸ਼ੀਏ ਵਾਲਾ ਅਤੇ ਕਮਜ਼ੋਰ ਵਰਗ ਹੈ ਅਤੇ ਮੁੱਖ ਤੌਰ ਤੇ ਸਿੱਖਿਆ ਅਤੇ ਰੋਜ਼ਗਾਰ ਦੇ ਖੇਤਰ ਵਿੱਚ ਮਨੁੱਖੀ ਵਿਕਾਸ ਦੇ ਸੂਚਕ ਅੰਕ ਵਿੱਚ ਗੰਭੀਰਤਾ ਨਾਲ ਪਛੜਿਆ ਹੋਇਆ ਹੈ।
ਉੱਪਰ ਦੱਸੇ ਅਨੁਸਾਰ, ਇਹ ਕਾਨੂੰਨ ਦੂਜਿਆਂ ਨਾਲ ਬਰਾਬਰ ਦੇ ਅਧਾਰ 'ਤੇ ਬਿਨਾ ਕਿਸੇ ਭੇਦਭਾਵ ਦੇ ਟ੍ਰਾਂਸਜੈਂਡਰ ਵਿਅਕਤੀਆਂ ਲਈ ਸੰਮਿਲਤ ਸਿੱਖਿਆ ਪ੍ਰਦਾਨ ਕਰਦਾ ਹੈ ਅਤੇ ਰੋਜ਼ਗਾਰ ਨਾਲ ਜੁੜੇ ਕਿਸੇ ਵੀ ਮਾਮਲੇ ਵਿੱਚ ਉਨ੍ਹਾਂ ਨਾਲ ਵਿਤਕਰਾ ਕਰਨ ਵਾਲੀਆਂ ਸੰਸਥਾਵਾਂ 'ਤੇ ਰੋਕ ਲਗਾਉਂਦਾ ਹੈ।
ਇਹ ਜਾਣਕਾਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ,ਸ਼੍ਰੀ ਰਤਨ ਲਾਲ ਕਟਾਰੀਆ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।